Document ID: 31989D0133

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Φεβρουαρίου 1989
που τροποποιεί τα όρια των μειονεκτικών περιοχών στην Πορτογαλία κατά την έννοια της οδηγίας 75/268/ΕΟΚ του Συμβουλίου
(Το κείμενο στην πορτογαλική γλώσσα είναι το μόνο αυθεντικό)
(89/133/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας σε ορισμένες μειονεκτικές περιοχές (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3·
Εκτιμώντας:
ότι η οδηγία 86/467/ΕΟΚ της 14ης Ιουλίου 1986 για τον κοινοτικό κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Πορτογαλία) (3) περιγράφει τις περιοχές της Πορτογαλίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·
ότι η κυβέρνηση της Πορτογαλικής Δημοκρατίας ανακοίνωσε στις 5 Ιουλίου 1988 τροποποίηση της διοικητικής διαίρεσης πέντε «frequesias» (4)·
ότι απαντώντας στο αίτημα για την παροχή στοιχείων, οι πορτογαλικές αρχές ανακοίνωσαν στις 4 Οκτωβρίου 1988 στην Επιτροπή ότι η εν λόγω διοικητική διαίρεση δεν τροποποιεί την έκταση που έχει ταξινομηθεί κατ' εφαρμογή της οδηγίας 75/268/ΕΟΚ, αλλά ότι προκύπτει μόνον από την υποδιαίρεση πέντε frequesias που είχαν ταξινομηθεί προγενέστερα σε δέκα frequesias συνολικά·
ότι έχει ζητηθεί η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) σχετικά με τις χρηματοδοτικές πτυχές του ζητήματος·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με ισχύ από τις 11 Ιουνίου 1988, τροποποιείται, σύμφωνα με το παράρτημα της παρούσας οδηγίας, ο κατάλογος των μειονεκτικών περιοχών της Πορτογαλίας που περιλαμβάνεται στα παραρτήματα της οδηγίας 86/467/ΕΟΚ.
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 7 Φεβρουαρίου 1989.

Labels: 18
15
19
6